b"\n_START_ARTICLE_\nRafael Alkorta Mart\xc3\xadnez\n_START_SECTION_\nCarrera esportiva\n_START_PARAGRAPH_\nJugava de defensa (normalment de central) i el seu primer equip va ser l'Athletic Club de Bilbao. Va jugar des de jove en les categories inferiors del club de Lezama. El 1987 va debutar amb el primer equip. Va ser el 24 d'octubre en el partit Valladolid 1 - 0 Athletic._NEWLINE_El 1993 va fitxar pel Reial Madrid. Amb aquest club va aconseguir dues lligues i una Supercopa d'Espanya._NEWLINE_El 1997 va tornar a l'Athletic Club de Bilbao. Aquesta temporada va aconseguir un subcampionat de lliga. A la fi de la temporada 01-02 va decidir retirar-se per culpa, entre altres raons, de les lesions que li van impedir jugar bastants partits aquesta temporada._NEWLINE_Ha disputat un total de 364 partits en la primera divisi\xc3\xb3 espanyola marcant vuit gols.\n_START_SECTION_\nSelecci\xc3\xb3\n_START_PARAGRAPH_\nHa jugat amb la Selecci\xc3\xb3 del Pa\xc3\xads Basc._NEWLINE_Tamb\xc3\xa9 ha estat internacional amb la Selecci\xc3\xb3 Espanyola en 54 ocasions. El seu debut com a internacional va ser el 26 de maig de 1990 en el partit Iugosl\xc3\xa0via 0:1 Espanya."